पेंशन योजना में गबन का आरोपी बाबू गिरफ्तार
बूंदी| सामाजिकसुरक्षा पेंशन योजना के लाखों रुपए की राशि के गबन के आरोपी को सदर थाना पुलिस ने सोमवार को गिरफ्तार कर लिया। सीआई अभिषेक पारीक ने बताया कि मामला 6 माह पुराना है मुकदमा दर्ज होने के बाद से मुख्य अभियुक्त पीपलिया निवासी मनोज पुत्र जगन्नाथ प्रजापत फरार चल रहा था, जिसे गिरफ्तार कर लिया है। तत्कालीन कोषाधिकारी की ओर से रिपोर्ट दर्ज करवाई गई थी, जिसमें बताया कि सामाजिक सुरक्षा पेंशन योजना की राशि को डीलिंग बाबू मनोज ने पात्रता रखने वालों के खातों में जमा करवाने के बजाय स्वयं के अपने परिचितों के खातों में जमा करवा दी। सीआई के अनुसार करीब 30 लाख रुपए के गबन का मामला है। जांच की जा रही है।
hin_Deva hin_Deva